Spilkum

Spilkum, kommer fra nedertysk  spölkümme som henger sammen med verbet spille. Opprinnelig hørte spilkummer til kaffe- og teserviser. De ble brukt som skylleboller eller til å tømme slanter i. I priskuranter fra 1800-årene kalles slike små boller ofte «flødeboller», og man brukte da en liten fløteøse av sølv eller plett til å forsyne seg av fløten med. Enkle spilkummer av stentøy har også blitt brukt til å drikke av. Spilkummer er laget av keramikk, og de rommer gjerne fra 0,2 til 0,6 liter.

Litteratur
 Norsk riksmålsordbok bd. 2, (1957), Oslo.
 Lie, Inger-Marie, (1986): Porsgrund porselen i de tusen hjem. Larvik.
  Østby, Jon Birger (1983): Nomenklatur for drikkestell, med tegninger av Torill Sand. Oslo.

Kategori:Matkultur
Kategori:Drikkestell
Kategori:Keramikk